ΓΡΑΠΤΗ ΕΡΩΤΗΣΗ E-2150/00

υποβολή: Mara Sornosa Martnez (PSE) και Luis Berenguer Fuster (PSE) προς την Επιτροπή

(30 Ιουνίου 2000)

Θέμα: Ενδεχόμενη διακοπή της λειτουργίας του σχολείου του Βρετανικού Συμβουλίου στο Αλικάντε (Ισπανία)

Το σχολείο του Βρετανικού Συμβουλίου στο Αλικάντε, στο οποίο φοιτούν 170 μαθητές, παρέχει εκπαίδευση που ανταποκρίνεται τόσο στην ισπανική νομοθεσία (LOGSE) όσο και στην βρετανική (National Curriculum). Προσφάτως το ίδιο το Βρετανικό Συμβούλιο εξεδήλωσε την πρόθεσή του να κλείσει το εν λόγω σχολείο προβάλλοντας διάφορα πολεοδομικά προβλήματα κατά την κατασκευή των νέων εγκαταστάσεων που επρόκειτο να στεγάσουν το σχολείο (κακοτεχνίες κατά την εκτέλεση του έργου) καθώς επίσης και μη τήρηση των προβλεπόμενων προθεσμιών για την παράδοση του νέου κτιρίου. Σε προηγούμενη φάση το Βρετανικό Συμβούλιο είχε ήδη προβάλει άλλες αντιρρήσεις για την κατασκευή των νέων εγκαταστάσεων. Παρά ταύτα, τα εμπόδια είχαν αρχίσει ναπερβαίνονται μέχρι την τελευταία ενέργεια του βρετανικού οργανισμού δια της οποίας, καθώς και, δι' επιστολής που απηύθυνε στους γονείς των μαθητών, ανακοινώνει ότι θα προβεί εν τέλει στην διακοπή της λειτουργίας του σχολείου και, ως εκ τούτου, και στην επιστροφή των εισπραχθέντων ποσών για την προεγγραφή.

Ο Σύλλογος Γονέων του σχολείου του Βρετανικού Συμβουλίου στο Αλικάντε, αμφιβάλλοντας δια το βάσιμον των προβαλλόμενων επιχειρημάτων και μπροστά στην πρόδηλη απροθυμία για την αναζήτηση εναλλακτικών λύσεων από πλευράς του βρετανικού οργανισμού, απεφάσισε να ασκήσει το δικαίωμά του γιαποβολή αναφοράς στα ευρωπαϊκά θεσμικά όργανα.

Επισημαίνοντας ότι η ισχύουσα σήμερα Συνθήκη ΕΚ:

- στο άρθρο 3, σημείο 1, προβλέπει μία σειρά δράσεις ή κοινοτικές πολιτικές που αποσκοπούν στην επίτευξη των στόχων της Κοινότητας"

- στην παράγραφο ο του αυτού άρθρου αναφέρεται ρητώς ότι η εν λόγω δράση θα αποσκοπεί στη συμβολή σε μια παιδεία και κατάρτισηψηλού επιπέδου, καθώς και στην ανάπτυξη των πολιτισμών των κρατών μελών

- στο άρθρο 149 αναφέρεται η προώθηση της συνεργασίας μεταξύ των κρατών μελών με στόχο μία εκπαίδευση ποιότητος mldr και λαμβάνονταςπόψη τον ρόλο της Ευρωπαϊκής Επιτροπής ως εγγυητού των Συνθηκών"

Τι μέτρα σκοπεύει να λάβει η Επιτροπή προκειμένου να εγγυηθεί το δικαίωμα της επιλογής στην εκπαίδευση στην συγκεκριμένη περίπτωση του σχολείου του Βρετανικού Συμβουλίου στο Αλικάντε;

Δεν θεωρεί η Επιτροπή ότι θα ήταν απαραίτητο να ορισθούν μία σειρά κριτήρια, μέσω της εκπόνησης μίας μελλοντικής Οδηγίας, για τη ρύθμιση του θέματος της δημιουργίας ξένων σχολείων σε διάφορες κοινοτικές χώρες;

Απάντηση της κας Reding εξ ονόματος της Επιτροπής

(19 Σεπτεμβρίου 2000)

Η Επιτροπήπενθυμίζει στους κύριους βουλευτές ότι η οργάνωση των εκπαιδευτικών συστημάτων, συμπεριλαμβανομένων των τύπων των ιδρυμάτων και του περιεχομένου της διδασκαλίας, ανήκει στην αρμοδιότητα των κρατών μελών. Πράγματι, όπως προβλέπεται στο άρθρο 149 (πρώην άρθρο 126) της συνθήκης ΕΚ, η Κοινότητα συμβάλλει στην ανάπτυξη παιδείαςψηλού επιπέδου, ενθαρρύνει τη συνεργασία μεταξύ κρατών μελών (mldr) σεβόμενη ταυτόχρονα πλήρως την αρμοδιότητα των κρατών μελών για το περιεχόμενο της διδασκαλίας και την οργάνωση του εκπαιδευτικού συστήματος (mldr).

Η Επιτροπή δεν έχει αρμοδιότητα παρέμβασης στην περίπτωση που αναφέρουν οι κύριοι βουλευτές.